รัฐบาลไทย-ข่าวทำเนียบรัฐบาล-ปลัด มท. มอบแนวทางการขับเคลื่อนงานบำบัดทุกข์ บำรุงสุข ให้แก่ชาวราชสีห์ในพื้นที่จังหวัดมุกดาหาร เน้นย้ำ "ผู้นำดี ทีมดี พี่น้องประชาชนก็มีความสุข" คนมหาดไทยต้องเป็นผู้นำบูรณาการงาน
วันจันทร์ที่ 11 มีนาคม 2567
11/03/2567
ปลัด มท. มอบแนวทางการขับเคลื่อนงานบําบัดทุกข์ บํารุงสุข ให้แก่ชาวราชสีห์ในพื้นที่จังหวัดมุกดาหาร เน้นย้ํา "ผู้นําดี ทีมดี พี่น้องประชาชนก็มีความสุข" คนมหาดไทยต้องเป็นผู้นําบูรณาการงาน
ปลัด มท. มอบแนวทางการขับเคลื่อนงานบําบัดทุกข์ บํารุงสุข ให้แก่ชาวราชสีห์ในพื้นที่จ.มุกดาหาร เน้นย้ํา "ผู้นําดี ทีมดี พี่น้องประชาชนก็มีความสุข" คนมหาดไทยต้องเป็นผู้นําบูรณาการงานทุกกระทรวงในพื้นที่ เพื่อสนองพระราชปณิธาน "ประเทศชาติมั่นคง ประชาชนมีความสุข"
ปลัด มท. มอบแนวทางการขับเคลื่อนงานบําบัดทุกข์ บํารุงสุข ให้แก่ชาวราชสีห์ในพื้นที่จังหวัดมุกดาหาร เน้นย้ํา "ผู้นําดี ทีมดี พี่น้องประชาชนก็มีความสุข" คนมหาดไทยต้องเป็นผู้นําบูรณาการงานทุกกระทรวงในพื้นที่ เพื่อสนองพระราชปณิธาน "ประเทศชาติมั่นคง ประชาชนมีความสุข" อย่างยั่งยืน
วันนี้ (11 มี.ค. 67) เวลา 09.15 น. ที่ห้องประชุมแก้วกินรี ชั้น 5 ศาลากลางจังหวัดมุกดาหาร นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมติดตามการดําเนินงานตามนโยบายของรัฐบาลและภารกิจสําคัญของกระทรวงมหาดไทย ในพื้นที่จังหวัดมุกดาหาร โดยมี นายสมชัย เลิศประสิทธิพันธ์ รองอธิบดีกรมการปกครอง นายเธียรชัย ชูกิตติวิบูลย์ รองอธิบดีกรมป้องกันและบรรเทาสาธารณภัย นายศิริพันธ์ ศรีกงพลี รองอธิบดีกรมส่งเสริมการปกครองท้องถิ่น นายพรรณรบ เตชะมงคลาภิวัฒน์ รองอธิบดีกรมโยธาธิการและผังเมือง อาจารย์ขวัญทอง สอนศิริ ที่ปรึกษาปลัดกระทรวงมหาดไทย ร่วมประชุม โอกาสนี้ นายวรญาณ บุญณราช ผู้ว่าราชการจังหวัดมุกดาหาร นางอัญชลี กัลมาพิจิตร ประธานแม่บ้านมหาดไทยจังหวัดมุกดาหาร นายบุญเรือง เมฆฉิม นายวิวัฒน์ อินทร์ไทยวงศ์ นายไกร เอี่ยมจุฬา รองผู้ว่าราชการจังหวัดมุกดาหาร นายเอกราช มณีกรรณ์ ปลัดจังหวัดมุกดาหาร นายสุเทพ แก้วทอง หัวหน้าสํานักงานจังหวัดมุกดาหาร หัวหน้าส่วนราชการ หัวหน้าหน่วยงานรัฐวิสาหกิจในสังกัดกระทรวงมหาดไทยในพื้นที่จังหวัดมุกดาหาร นายอําเภอ และข้าราชการที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในการตรวจติดตามการขับเคลื่อนงานในพื้นที่ระหว่างวันที่ 10 - 11 มี.ค. 2567 นี้ ต้องขอขอบคุณผู้ว่าราชการจังหวัดมุกดาหารที่ได้ช่วยเป็น "ผู้นํา" ในการทําหน้าที่บําบัดทุกข์ บํารุงสุข แบบบูรณาการอย่างยั่งยืน ให้กับพี่น้องประชาชนชาวมุกดาหารอย่างดียิ่ง ซึ่งการปฏิบัติหน้าที่เป็นอย่างดีอย่างต่อเนื่องจนเป็นที่ยกย่องชื่นชมของผู้บริหารระดับสูงของรัฐบาลและกระทรวงมหาดไทย ตลอดจนภาคีเครือข่าย แสดงให้เห็นว่าการที่ผู้ว่าราชการจังหวัดในฐานะ "ผู้นําของจังหวัด" ได้รับคําชื่นชม มีผลงานที่ดีได้นั้น ด้วยเพราะท่านนายอําเภอ หัวหน้าส่วนราชการ และข้าราชการในพื้นที่ทุกคนได้ช่วยเหลือการทํางาน จนทําให้ผู้ว่าราชการจังหวัดและจังหวัดมุกดาหารมีชื่อเสียง จึงขอเน้นย้ําว่า "ผู้นําดี ทีมดี พี่น้องประชาชนก็มีความสุข" เพราะคนมหาดไทยทุกคนไม่ใช่เป็นแต่เพียงแค่ลูกน้อง แต่ทุกคนก็เป็นหัวหน้าเหมือนกัน และทุกคนก็มีหัวหน้าเหมือนกัน เราทุกคนต้องทําหน้าที่หัวหน้าในฐานะผู้นํา และทําหน้าที่ในฐานะทีมงานของผู้นําไปพร้อม ๆ กันให้ดีที่สุด เพราะมุกดาหารเป็นจังหวัดที่ขับเคลื่อนงานเพื่อพี่น้องประชาชนเป็นจํานวนมาก สะท้อนจากการลงพื้นที่ตรวจติดตามงานที่ผ่านมา ทําให้รู้โดยทันทีว่า "ทุกวินาทีมีคุณค่ามาก" เพราะทําให้ได้เห็นสิ่งที่ดีงามของอําเภอคําชะอีว่าเป็นดินแดนแห่งความสุข และอําเภอหนองสูงที่เป็นดินแดนแห่งความรักสามัคคีของพี่น้องคนไทยและคนชาติพันธุ์ผู้ไท
"เมื่อกล่าวถึงในระดับพื้นที่อําเภอ "นายอําเภอ" เป็น “ผู้นําของอําเภอ” และยังเป็นหัวหน้าของกํานัน ผู้ใหญ่บ้าน ที่ต้องอยู่ในพื้นที่ ทําหน้าที่เป็น Chief Officer เป็นแม่ทัพที่ต้องตัดสินใจ คอยอยู่บํารุงขวัญให้ประชาชน เพราะงานของคนมหาดไทย หรืองานของคนปกครอง "มีหน้าที่บําบัดทุกข์ บํารุงสุข 24 ชั่วโมง” ทั้งนี้ คนมหาดไทยต้องช่วยกันเป็นผู้นําในการสร้างสรรค์สิ่งที่ดี เพื่อให้พี่น้องประชาชนมีความไว้วางใจ เคารพนับถือ และอุ่นใจว่า "เราเป็นที่พึ่งได้" ด้วยการทํางานอย่างไม่รู้จักคําว่าเหน็ดเหนื่อย หมั่นลงพื้นที่ไปทํางานในลักษณะที่สมเด็จพระเจ้าบรมวงศ์เธอ กรมพระยาดํารงราชานุภาพ องค์ปฐมเสนาบดี ได้ประทานข้อคิดการทํางานไว้ว่า "รองเท้าสึกก่อนกางเกงขาด" และทรงสรุปไว้อย่างชัดเจนว่า "การที่จะทําให้เราเป็นที่เคารพเชื่อถือ ไม่ได้อยู่ที่อํานาจหรือพระราชศัตราวุธที่พระบาทสมเด็จพระเจ้าอยู่หัวพระราชทานให้ แต่อยู่ที่พี่น้องประชาชน" ซึ่งความรักจะเกิดขึ้นได้ พวกเราทุกคนต้องใกล้ชิดสนิทสนม ทํางานแบบเท้าติดดิน อยู่กับพี่น้องประชาชน ด้วยการหมั่นพูดคุย หมั่นเยี่ยมเยียน ติดตามถามไถ่สารทุกข์สุขดิบ ต้องมี “วิสฺสาสปรมา ญาติ : ความคุ้นเคยเป็นญาติอย่างยิ่ง" เห็นพี่น้องประชาชนเป็นเหมือนญาติมิตร อันมีความหมายที่สอดคล้องตรงกับคําว่า "บําบัดทุกข์ บํารุงสุข แบบบูรณาการอย่างยั่งยืน"" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า พระบาทสมเด็จพระเจ้าอยู่หัวทรงมีพระราชปณิธานอันมุ่งมั่นในการสืบสาน รักษา และต่อยอด พระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมราชบพิตร โดยเฉพาะอย่างยิ่ง "หลักการทรงงาน" ซึ่งทรงสรุปไว้ว่า การทํางานจะประสบความสําเร็จได้ต้องยึดหลัก "บวร" หรือภาคีเครือข่ายทั้ง 7 ภาคี อันประกอบด้วย ภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ด้วยการทํางานตามหลัก 4 ร คือ ร่วมพูดคุย ร่วมคิด ร่วมทํา ร่วมรับประโยชน์ เพราะผู้ว่าราชการจังหวัดเปรียบเสมือนนายกรัฐมนตรีของจังหวัด นายอําเภอเปรียบเสมือนนายกรัฐมนตรีของอําเภอ ที่จะต้องติดตาม ปรึกษางานของทุกกระทรวงที่อยู่ในพื้นที่จังหวัด พื้นที่อําเภอ ต้องพูดคุยถามไถ่หัวหน้าส่วนราชการและข้าราชการทุกสังกัดในพื้นที่ เพื่อจะได้เป็นเพื่อนคู่คิด ร่วมเสนอแนะตัดสินใจ นําไปสู่การผลักดันขับเคลื่อนสิ่งที่ดี ที่เป็นเป้าหมาย เป้าประสงค์ของรัฐบาล และทุกกระทรวง ให้เกิดขึ้น ด้วยเพราะสังคมนี้มีผู้นํา ซึ่งผู้นําในการบริหารราชการแผนดิน คือ ผู้ว่าราชการจังหวัด นายอําเภอ ที่ต้องเป็นธุระผลักดันขับเคลื่อนให้เพื่อนกระทรวงอื่นทํางานเพื่อให้เกิดผลดีกับพี่น้องประชาชนในจังหวัด ในอําเภอของเรา ด้วยพลังความสามัคคี เพราะ "สามัคคีคือพลัง"
"นอกจากนี้ คนมหาดไทยต้องทํางานบนพื้นฐานความตั้งใจที่อยากจะ “บําบัดทุกข์ บํารุงสุข” พี่น้องประชาชน โดยต้องกําหนดพื้นฐานย่างก้าวการวางตัวและการทํางาน คือ ต้อง "ครองตน" ให้ดี อย่ามีโมหะ มีอคติ เพราะจะทําให้การพัฒนาตนเองไม่เกิด ต้องเข้าใจว่าสิ่งที่เราทําอยู่เป็นเรื่องดี ถัดมา คือ "ครองคน" ด้วยการทําให้เขาเป็นน้ําหนึ่งใจเดียว ทั้งมีความอ่อนน้อมถ่อมตน ความสนิทสนมคุ้นเคย บวกกับเรื่องงาน งานเขาเราก็ช่วย งานเราก็ให้เขามีส่วนร่วม งานสําเร็จเราก็ชม และ "ครองงาน" ซึ่ง นายพิศาล มูลศาสตรสาทร อดีตปลัดกระทรวงมหาดไทย เคยกล่าวถึงการทํางานของคนมหาดไทย ที่ต้องเป็น "ประดุจเทียนไขละลายตน" ที่ต้องยอมสละตนเอง เพื่อให้แสงสว่าง ความอบอุ่น ความรุ่งโรจน์โชติช่วงชัชวาล และความสุขที่ยั่งยืนกับพี่น้องประชาชน และสิ่งที่คนมหาดไทยต้องแสดงออกในทุกโอกาสอย่างชัดเจน คือ ต้องเทิดทูนและจงรักภักดีต่อสถาบันพระมหากษัตริย์ เพราะเรารู้ดีแก่ใจว่าชาติไทยสามารถดํารงคงอยู่ได้ เพราะเรามีพระมหากษัตริย์เป็นธงชัยที่สําคัญของประเทศชาติ และคนมหาดไทยก็ได้รับพระมหากรุณาธิคุณมาตั้งแต่อดีตจนถึงปัจจุบัน ในฐานะผู้สนองงานพระองค์ท่านเหมือนพระกรด้านขวา นับเนื่องแต่อดีต คือ ตําแหน่ง "สมุหนายก" ที่บังคับบัญชาหัวเมือง เจ้าเมือง เทศาภิบาล นายอําเภอ นายพัน นายแขวง และกระบวนงานเหล่านั้นล้วนถูกถ่ายทอดมาสู่กระทรวงมหาดไทยในปัจจุบัน และในทุกครั้งที่มีการเสด็จพระราชดําเนินในพื้นที่ ผู้ว่าราชการจังหวัดจะเป็นลําดับแรกของผู้มีตําแหน่งเฝ้า เช่นเดียวกันในพื้นที่อําเภอ นายอําเภอก็จะยืนลําดับแรก ซึ่งเป็นเกียรติยศ เป็นความไว้วางพระราชหฤทัยที่สถาบันพระมหากษัตริย์ทรงมีต่อพวกเรา เพราะพระองค์ท่านทรงมุ่งหวังว่า ผู้ว่าราชการจังหวัด นายอําเภอ เป็นผู้นําในการบําบัดทุกข์ บํารุงสุข ดูแลพสกนิกรของพระองค์ท่าน น้อมนําโครงการอันเนื่องมาจากพระราชดําริ พระดําริ ตลอดจนพระบรมราโชวาท พระราชดํารัส มาเป็นหลักชัยในการขับเคลื่อนปฏิบัติงานควบคู่กับนโยบายของรัฐบาลอย่างเต็มกําลัง และพวกเราต้องช่วยกันบอก ถ่ายทอด ปลูกฝังน้อง ๆ ว่า "เราคือข้าราชการในพระบาทสมเด็จพระเจ้าอยู่หัว" ที่ต้องช่วยกันสนองพระราชดําริ พระดําริ เพื่อเป็นการเฉลิมพระเกียรติ เทิดพระเกียรติคุณ เฉกเช่นการส่งเสริมการเรียนรู้ประวัติศาสตร์ชาติไทยและประวัติศาสตร์ท้องถิ่นที่กระทรวงมหาดไทยอยู่ระหว่างดําเนินการฝึกอบรมถึงรุ่นที่ 10 ในขณะนี้ เมื่อผู้ผ่านการฝึกอบรมได้อบรมเสร็จแล้ว ท่านผู้ว่าฯ และท่านนายอําเภอจะต้องหนุนเสริมบทบาทของพวกเขาให้มีโอกาสไปถ่ายทอดเรื่องราวที่ได้รับการฝึกอบรมทั้งในโรงเรียน ในชุมชน ในเวทีประชาคม ในการประชุมต่าง ๆ เพราะประวัติศาสตร์ที่ได้รับการฝึกอบรมนี้ เป็นเรื่องจริงที่ไม่เคยมีคนพูด ที่เราต้องช่วยกันถ่ายทอดอย่างแพร่หลาย เพื่อไม่ให้เรื่องราวที่ถูกบิดเบือนตามสื่อต่าง ๆ กลายเป็นเรื่องที่คนโดยทั่วไปโดยเฉพาะลูกหลาน เด็กและเยาวชน ซึมซับจนเข้าใจผิดว่าเป็นเรื่องที่ถูกต้อง" นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวในช่วงท้ายว่า ขอให้นายอําเภอได้เป็นผู้นําในการสร้างทีม ทั้งทีมที่เป็นทางการ คือ ข้าราชการ และกลไกตามกฎหมายในพื้นที่ และทีมที่ไม่เป็นทางการ คือ ทีมจิตอาสาจาก 7 ภาคีเครือข่าย หมั่นลงพื้นที่ไปพบปะประชาชนทั้งแบบเป็นทางการและไม่เป็นทางการ ทําให้ทุกพื้นที่เป็นพื้นที่แห่งความยั่งยืน ตามพระดําริ "หมู่บ้านยั่งยืน (Sustainable Village)” ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา รวมทั้งการน้อมนําแนวพระราชดําริสร้างความมั่นคงด้านอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี "บ้านนี้มีรัก ปลูกผักกินเอง" คือ 1) มีผักกินเองปลูกเอง 2) รู้จักเก็บเมล็ดพันธุ์ 3) ผู้จัดแบ่งปันผลผลิตและเมล็ดพันธุ์ และ "ทางนี้มีผล ผู้คนรักกัน" ตลอดจนถึงการดูแลสิ่งแวดล้อมด้วยการคัดแยกขยะ ทําให้ประชาชนเป็นมนุษย์ 3Rs ใช้น้อย ใช้ซ้ํา นํากลับมาใช้ใหม่ จัดทําถังขยะเปียกลดโลกร้อน รณรงค์ร่วมกันสวมใส่ผ้าไทย เพื่อทําให้ประชาชนในถิ่นชนบทที่เป็นช่างทอผ้าและคนทําผ้า ได้มีงาน มีอาชีพ มีรายได้ที่มั่นคง รวมทั้งส่งเสริมให้ประชาชนได้เป็นผู้มีจิตอาสา ดูแลช่วยเหลือซึ่งกันและกัน การสร้างความรัก ความสามัคคี ทําให้ระบบคุ้มบ้าน หย่อมบ้าน กลุ่มบ้าน กลับมาเป็นกลไกในการดูแลสมาชิกในชุมชน มีน้ําไว้อุปโภคบริโภค ด้วยการขุดบ่อน้ําตื้นประจําครัวเรือน มีระบบธนาคารน้ําใต้ดิน ส่งเสริมวัฒนธรรมประเพณีและถ่ายทอดสู่ลูกหลาน และในด้านการแก้ไขปัญหายาเสพติด ในส่วน Quick-win ต้องค้นหาผู้ป่วยจิตเภท เพื่อส่งเข้ารับการรักษาอย่างครบถ้วนในทุกพื้นที่ ภายในสิ้นเดือนมีนาคม 2567 ซึ่งหน้าที่ของพวกเราชาวมหาดไทยและข้าราชการทุกคน ต่างมีความมุ่งมั่นปรารถนาที่จะสนองพระราชปณิธานของพระบาทสมเด็จพระเจ้าอยู่หัว ทําให้ประเทศชาติมั่นคง ประชาชนมีความสุข ดังพระราชดํารัสที่ว่า “ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง”
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood